* Թուրքիայի ազգային կրթութեան նախարարութեան հրահանգով՝ զեղչւել է Ցեղասպանութիւն բառը պատմութեան գրքերի եւ ընդհանրապէս դպրոցական դասագրքերից (այսինքն՝ սերունդները տեղեակ չեն այդ հարցից): Նոյն նախարարութիւնը մի շրջաբերականով, որ յղել ու յղում է դպրոցներին ու իրեն ենթակայ կրթական հաստատութիւններին, յայտնել է թէ հայերի յաւակնութիւնները Օսմանական կայսրութեան օրօք Հայոց Ցեղասպանութիւն տեղի ունենալու կապակցութեամբ միանգամայն անհիմն են. այդ ուղղութեամբ սեմինարներ եւ դասընթացներ են կազմակերպւում ուսուցիչների համար. ուսուցիչները շարադրութեան նիւթ պիտի տան աշակերտներին գրելու, որի թեման է «Հայերի ապստամբութիւնները՝ Առաջին համաշխարհային պատերազմի օրօք»: